CANLLAWIAU ASEINIAD - ECEY6010 
Canllawiau Rhan 1 
Dadansoddwch yn feirniadol yr heriau sy'n gysylltiedig â gweithredu cwricwla sy'n seiliedig ar chwarae – ar gyfer yr aseiniad hwn gallwch naill ai; 
Ddewis UN cwricwlwm blynyddoedd cynnar priodol a'i archwilio'n fanwl 
NEU 
Ddewis DAU gwricwlwm blynyddoedd cynnar priodol a'u harchwilio'n fanwl, gan gynnwys elfennau o gymharu a chyferbynnu. 
Gallwch ddewis archwilio'r cwricwlwm/cwricwla yn gyffredinol NEU ganolbwyntio ar faes/elfen benodol sydd o ddiddordeb i chi. Gweler yr enghreifftiau isod. 
Anghenion Dysgu Ychwanegol (ADY) - beth mae eich cwricwlwm/cwricwla dewisedig yn ei ddweud am ADY? A oes digon o ganllawiau ar gael? Sut gallai ymarferwyr ddehongli'r hyn sy'n cael ei ddweud am ADY? A yw'r iaith yr un fath/gwahanol?
Dysgu Proffesiynol – Pa ddatblygiad proffesiynol sydd/ar oedd ar gael i gefnogi'r broses weithredu? A oes ffocws ar ddatblygiad proffesiynol parhaus? A oes gan bawb fynediad at yr un cyfleoedd dysgu proffesiynol? 
Iaith – A yw'r iaith yn rhagnodol, yn ddyheadol neu'n ddisgrifiadol? A ellid dehongli'r iaith mewn gwahanol ffyrdd? A yw pawb yn cael eu cynrychioli? A yw'n hygyrch? A oes unrhyw ragfarn? A yw'n canolbwyntio ar y plentyn? A yw'n trosglwyddo'n effeithiol i ymarfer? 
Perthyn – A yw perthyn yn thema? Os felly, sut mae hyn yn cael ei ddangos? A oes ymagwedd gyfannol tuag at hyn? 
Lles – A oes pwyslais ar les? A yw'n docenistaidd neu'n ystyrlon? Lles pwy? 
Diwylliant/Cynhwysiant - A yw'r cwricwlwm/cwricwla yn caniatáu ar gyfer amrywiaeth ddiwylliannol? Sut gellir dehongli hyn? A oes cefnogaeth i ymarferwyr o ran ymatebolrwydd diwylliannol? 
Perthnasoedd – A yw perthnasoedd yn bwysig? A yw hyn yn glir? Enghreifftiau? 
Asesu ac Arsylwi – Pa ganllawiau sydd ar gael ynghylch asesu ac arsylwi? Pa iaith sy'n cael ei defnyddio? A yw'n canolbwyntio ar y plentyn? A yw'n bwrpasol? Pa ddulliau sydd ar gael ar gyfer cynllunio a dogfennu dysgu? 
Meysydd Dysgu – Beth yw'r bwriad? A ydynt yn gytbwys? Yn gyfannol? A oes themâu trawsgwricwlaidd? 
Ystod oedran – Pa ystod oedran y mae'r cwricwlwm/cwricwla yn ei gwmpasu? Pam? Beth yw'r manteision? Yr heriau? 
Gwerthoedd – A yw'r gwerthoedd bwriadedig yn eglur? Yn ymhlyg? 
Addysgeg – Y ffordd o addysgu? Sut olwg sydd ar hyn yn ymarferol? 
Amgylchedd – Dan do? Awyr agored? Y gymuned? Adnoddau? 
Ymagwedd sy'n canolbwyntio ar y plentyn - A yw hyn yn amlwg?
Strwythur 
Rhan 1 
Cyflwyniad (byr) 
-Beth yw addysg/cwricwlwm? Pam mae'n bwysig? 
-Trosolwg byr o'r cysyniad o gwricwlwm sy'n seiliedig ar chwarae 
-Amlinelliad byr o'r hyn y bydd yr aseiniad yn ei gynnwys, gan gyfeirio'r darllenydd a gosod y cyd
-destun (er enghraifft; Yn adran un, bydd cwricwla'r blynyddoedd cynnar yn cael eu trafod, yn adran 2 bydd asesu yn cael ei drafod ac yn adran 3 bydd blog yn canolbwyntio ar .....................)
Prif gorff 
-Trosolwg o'r cwricwlwm cyntaf sy'n seiliedig ar chwarae a ddewiswyd – e.e. Cwricwlwm i Gymru 
-Trosolwg o'r ail gwricwlwm sy'n seiliedig ar chwarae a ddewiswyd – e.e. Reggio Emilia 
-Cymharu a chyferbynnu – tebygrwydd/gwahaniaethau e.e. addysgeg, y defnydd o'r amgylchedd 
-Dadansoddiad beirniadol o'r gweithredu – cryfderau/cyfyngiadau wrth ei roi ar waith yma yng Nghymru. Efallai y byddwch am ystyried amser, cyllid, staffio, maint dosbarthiadau ac ati. Byddwch yn feirniadol yma a dangoswch ddyfnder yn eich trafodaeth.
Casgliad (byr) 
-Crynodeb o'r wybodaeth allweddol -Cysylltu'n ôl â'r cwestiwn

Rhan 2 
Gan ystyried y cysyniad o'r 'Plentyn Unigryw', gwerthuswch yn feirniadol ddulliau asesu, olrhain cynnydd neu fodelau datblygiad sy'n gysylltiedig ag oedran a chyfnod o fewn cwricwla sy'n seiliedig ar chwarae (1500 o eiriau). 
Cyflwyniad 
-Beth a olygir wrth 'Blentyn Unigryw'? 
-Trosolwg byr o'r term 'asesu' 
-Pam mae'n bwysig ystyried y 'Plentyn Unigryw' wrth asesu?
Prif gorff
-Archwiliwch y cysyniad o'r Plentyn Unigryw – cysylltwch â Chwricwlwm i Gymru a damcaniaeth berthnasol 
-Trosolwg o'r dull asesu cyntaf a ddewiswyd (o'ch cwricwlwm cyntaf sy'n seiliedig ar chwarae) 
-Trosolwg o'r ail ddull asesu a ddewiswyd (o'ch ail gwricwlwm sy'n seiliedig ar chwarae) 
-Dadansoddiad beirniadol o'r dulliau asesu hyn – efallai y byddwch am ystyried ADY, Niwroamrywiaeth ac ati 
-A yw'r dulliau asesu hyn yn cefnogi'r cysyniad o'r 'Plentyn Unigryw'?
Casgliad 
-Crynodeb o'r wybodaeth allweddol 
-Cysylltu'n ôl â'r cwestiwn

Rhan 3 
Ysgrifennwch flog sy'n addas ar gyfer cyhoeddiad proffesiynol (er enghraifft, Nursery World, Small Talk) sy'n gysylltiedig â'r ystyriaethau sydd eu hangen wrth weithredu cwricwlwm sy'n seiliedig ar chwarae/newid cwricwlwm (1000 o eiriau). 
Dewiswch bwnc sydd o ddiddordeb i chi neu rydych yn angerddol amdano, gan y bydd hyn yn dod ar draws yn eich ysgrifennu. Gall eich pwnc fod yn unrhyw beth sy'n cysylltu â chwricwla, er enghraifft, chwarae, cynhwysiant, amgylcheddau awyr agored, risg, arsylwi ac asesu, Anghenion Dysgu Ychwanegol, lles, perthnasoedd neu ddatblygiad proffesiynol. Isod ceir rhai awgrymiadau ar gyfer ysgrifennu eich blog;
1. Byddwch yn ymwybodol o'ch cynulleidfa a theilwra eich tôn, eich cynnwys a'ch enghreifftiau ymarferol i'ch maes. Ar gyfer pwy mae'r blog? Rhieni? Plant? Cyfoedion? Myfyrwyr? Llunwyr polisi? Academyddion?
2. Sicrhewch fod gennych bwrpas clir mewn golwg o'r cychwyn cyntaf. Beth ydych chi am i'r darllenwyr ei ddysgu? Sut ydych chi am iddynt deimlo? Pa gamau ydych chi am iddynt eu cymryd? Cadwch hyn mewn cof cyn dechrau ysgrifennu.
3. Lluniwch deitl deniadol – rhywbeth sy'n glir ac yn ddiddorol, ond sydd hefyd yn denu sylw pobl. Defnyddiwch eiriau allweddol sy'n adlewyrchu'r pwnc ac yn ennyn chwilfrydedd.
4. Ystyriwch ddechrau gyda chwestiwn, ffaith neu hanesyn i ennyn diddordeb y darllenydd.
5. Defnyddiwch baragraffau byr, pwyntiau bwled ac is-benawdau. Anelwch at eglurder, byddwch yn gryno a chadwch eich ffocws.
6. Defnyddiwch dôn sy'n llai academaidd ond sy'n parhau'n ffurfiol ac yn gyfeillgar. Ceisiwch osgoi jargon ac, os oes rhaid defnyddio termau cymhleth, eglurwch nhw.
7. Defnyddiwch ddeunyddiau gweledol, lluniau ac ffeithluniau.
8. Ystyriwch orffen gyda galwad i weithredu er mwyn annog ymgysylltiad.
9. Golygwch a phrawfddarllenwch eich gwaith, gan wirio eglurder, gramadeg a llif.
10. Cyfeirnodwch drwy gydol y blog, gan gynnwys unrhyw luniau a ddefnyddir. Ni fydd angen cyfeirnodi mor helaeth ag mewn darnau academaidd o waith.

